wickkiey/tamil-wikipedia-chunked huggingface dataset:
# ஆனையப்பர் தீவு

**ஆனையப்பர் தீவு** (*Anaipar Tivu* or *Anaipaar Island*) என்பது இந்தியாவின், தமிழ்நாட்டின், இராமநாதபுரம் மாவட்டத்தின் மன்னார் வளைகுடா பகுதியில் அமைந்துள்ள ஒரு தீவாகும்.
# ஆனையப்பர் தீவு

## விளக்கம்

இத்தீவானது தூத்துக்குடி துறைமுகத்தில் இருந்து 70 கி.மீ தொலைவிலும், கீழக்கரையில் இருந்து 13 கி.மீ. தொலைவிலும் அமைந்துள்ளது. மனிதர் யாரும் வாழாக இத்தீவானது மன்னார் வளைகுடா தேசிய கடல்சார் உயிரியல் பூங்காவின் ஒரு பகுதியாகும். இது தமிழ்நாடு வனத்துறையின் கட்டுப்பாட்டில் உள்ளது. துறையினரின் அனுமதி இன்றி இங்கு யாரும் செல்லக்கூடாது. இத்தீவின் ஆக்கிரமிப்பு இனமான சீமைக் கருவேலம் மரங்கள் உள்ளன. அவற்றை வனத்துறை அகற்றி அதற்கு பதிலாக உள்ளூர் தாவர இனமான பூவரசு போன்றவற்றை நடும் பணியில் ஈடுபட்டு வருகிறது.
# எச்எம்எஸ் விக்டோரியா (1887)

ராயல் நேவியின் இரண்டு போர்க்கப்பல்களின் வகுப்பில் முன்னணிக் கப்பலாக **எச்எம்எஸ் *விக்டோரியா*** இருந்தது. 22 ஜூன் 1893 இல் , பயிற்சியின்போது லெபனானின் திரிபோலிக்கு அருகில் HMS கேம்பர்டவுன் கப்பலுடன் மோதியது , இதில் பிரிட்டிஷ் மத்தியதரைக் கடற்படையின் தளபதி, வைஸ் அட்மிரல் சர் ஜார்ஜ் டிரையன் உட்பட 358 பணியாளர்கள் இறந்தனர். தப்பிப்பிழைத்தவர்களில் ஒருவர் நிர்வாக அதிகாரி ஜான் ஜெல்லிகோ, இவர் பின்னர் ஜட்லாண்ட் போரில் பிரிட்டிஷ் கிராண்ட் ஃப்ளீட்டின் தளபதியாக இருந்தார்.
# எச்எம்எஸ் விக்டோரியா (1887)

## வடிவமைப்பு

உள்ள டிஸ்கவரி அருங்காட்சியகத்தில் அமைந்துள்ளது]]
கப்பல், வடிவமைப்பில் புதுமை மற்றும் விரைவான வளர்ச்சி அடைந்து கொண்டிருந்த சமயத்தில் *விக்டோரியா* கப்பல் கட்டப்பட்டது. இது ஆரம்பத்தில் (Renown) புகழ் என்ற பெயரில் அழைக்கப்பட்டது , ஆனால் விக்டோரியா மகாராணியின் பொன்விழா கொண்டாடத்தின் போது கட்டுமானத்தில் இருந்த இந்த கப்பல் *விக்டோரியா* என பெயர் மாற்றப்பட்டது, இது கப்பல் ஏவப்பட்ட ஆண்டில் நடந்தது. அதனால் இதன் வருகை கணிசமான விளம்பரத்துடன் இருந்தது. இது மிகப்பெரிய, வேகமான மற்றும் மிகவும் சக்திவாய்ந்த இரும்புக் கவசப் போர்க்கப்பல், அதோடு கனமான துப்பாக்கிகளையும் கொண்டிருந்தது.  
இது ஹம்ப்ரிஸ், டெனன்ட் மற்றும் டெப்ட்ஃபோர்டின் நிறுவனத்தால் உருவாக்கப்பட்ட மூன்று விரிவாக்கபட்ட நீராவி என்ஜின்களால் இயக்கப்பட்ட முதல் போர்க்கப்பல் ஆகும் , மற்றும் விட்டம் கொண்ட சிலிண்டர்களைக் கொண்டிருந்தன. இதன் ஸ்ட்ரோக் .சாதாரண இழுவையின் போது யும், முழு இழுவையின் போது உற்பத்தி திறனையும் கொண்டிருந்தது. இது நீராவி டர்பைன் கொண்டு டைனமோவை இயக்கிய முதல் ராயல் நேவி கப்பல்.  
கப்பலின் விரிவான மாதிரி 1892 இல் ராயல் நேவி கண்காட்சியில் காட்சிக்கு வைக்கப்பட்டது, மேலும் ராயல் நேவி மற்றும் ராயல் மரைன்களின் அதிகாரிகளால் வெள்ளியில் செய்யப்பட்ட மற்றொரு மாதிரி,விக்டோரியா மகாராணிக்கு ஜூபிலி பரிசாக வழங்கப்பட்டது.
# எச்எம்எஸ் விக்டோரியா (1887)

## வடிவமைப்பு

### வடிவமைப்பு வரம்புகள்

கப்பலின் பல ஈர்க்கக்கூடிய அம்சங்கள் இருந்தபோதிலும், வடிவமைப்பில் சமரசம் செய்ததால், இதன் சேவையில் வெற்றிபெறவில்லை.  
கப்பலுக்கு 'தி ஸ்லிப்பர் ' என்று செல்லப்பெயரும் இருந்தது. ஏனெனில், காலணிகளை போன்ற தோற்றம் கொண்ட முன்புறம் தாழ்வான தளமும் , பின்புறம் உயர்ந்த மேல்கட்டுமானமும் அமைந்திருந்ததால் இப்படி அழைக்கப்பட்டது.  
முன்னோக்கி தளத்தில் நீளமான இரண்டு BL மார்க் I துப்பாக்கிகள் பொருத்தபட்டிருந்தன.ஏனெனில், இதேபோன்ற பெரிய துப்பாக்கிகள் வெளிநாட்டு கப்பல்களில் பயன்படுத்தப்பட்டதாலும் , கடற்படையின் சிபாரிசான துப்பாக்கியில் உள்ள வடிவமைப்பு குறைபாடுகளாலும் துப்பாக்கி தேர்ந்தெடுக்கப்பட்டது. இரண்டு துப்பாக்கிகளுடன் கூடிய முன்னோக்கி பகுதியின் அதிக எடை காரணமாக, கப்பலின் நிலைத்தன்மை குலைந்துவிடாமல் இருக்க, அதைத் தாழ்வாக பொறுத்த வேண்டியிருந்தது, இதன் பின்புறத்தை பாதுகாப்பதற்கு பெரிய துப்பாக்கியை பொருத்துவதற்கு பதிலாகதுப்பாக்கி கவசத்தால் பாதுகாக்கப்பட்ட பிஎல் துப்பாக்கி பொருத்தபட்டிருந்தன. இதன் அசல் திட்டம் , இரும்புக் கவசப் போர்க்கப்பலான Conqueror போலவே முன்னும் பின்னுமாக பிரதான ஆயுதங்களுக்கான பகுதியாக அமைக்கபட்டிருந்தது , இதனால், கப்பல் தனது முக்கிய ஆயுதங்களை பக்கவாட்டாக அல்லது முன்னோக்கி மட்டுமே சுட முடியும். துப்பாக்கிகள் முன்னோக்கிச் சுடப்படும்போது ஏற்படும் பின்னோக்கிய தாக்கம் தளத்தை வளைப்பது கண்டறியப்பட்டது.  
துப்பாக்கியின் குழாய்கள் மிக கனமாக இருந்ததால் அவை பொருத்தப்பட்ட இடம் வளைந்து காணப்பட்டது, அதனால் இவைகள் உடையாமல் இருப்பதற்காக முறைக்கு 75 சுற்றுகள் மட்டுமே சுடபட்டன.  
அதன் முக்கிய கவசம், மொத்தம் நீளம் தில் இருந்தது , சுமார் வரை மட்டுமே நீட்டிக்கப்பட்டது.  
இதனோடு ஒப்பிடுகையில், இதே நேரத்தில் கட்டப்பட்ட பிரஞ்சு போர்க்கப்பலான *அமிரல் பாடின்* கவசத்தை கொண்டிருந்தது. இருப்பினும், பிரிட்டிஷ் வடிவமைப்பு அதிக தூரம் மற்றும் பெரிய துப்பாக்கிகளுடன் கூடிய வேகமான கப்பளாக இதை உருவாக்கியது.
# எச்எம்எஸ் விக்டோரியா (1887)

## கேப்டன்கள் மற்றும் கடற்படைத் தளபதிகள்

*விக்டோரியா* முதன்முதலில் மார்ச் 1890 இல் கேப்டன் ஜேஇ ஸ்டோக்ஸால் நியமிக்கப்பட்டார், அவர் கப்பலை மத்தியதரைக் கடலுக்கு எடுத்துச் சென்றார். இந்த குழுவினர் பின்னர் *கேம்பர்டவுன்* குழுவினருடன் தங்கள் கப்பல்களை மாற்றிக்கொண்டனர், இதனால் கேப்டன் ஜேசி பர்னெல் கட்டுப்பாட்டுக்குள் வந்தது. பின்னர் இந்தக் கப்பல் வைஸ் அட்மிரல் சர் அந்தோனி ஹோஸ்கின்ஸ் தலைமையிலான மத்திய தரைக்கடல் படைப்பிரிவின் முதன்மையான கொடிக்கப்பலாக இருந்தது. 1891 ஆம் ஆண்டில், சர் ஜார்ஜ் ட்ரையன் கடற்படைத் தளபதியாக பொறுப்பேற்றுக்கொண்டார் மேலும் கேப்டன் மாரிஸ் போர்க் *விக்டோரியாவில்* புதிய கொடி கேப்டனாக ஆனார்.
# எச்எம்எஸ் விக்டோரியா (1887)

## 1892 தரை தட்டுதல்

29 ஜனவரி 1892 அன்று, *விக்டோரியா* கிரேக்கக் கடற்கரையில் உள்ள பிளாட்டியாவுக்கு அருகில் உள்ள ஸ்னைப் பாயிண்ட் என்ற இடத்தில் தரைதட்டியது. டார்பிடோக்கள் மற்றும் சுரங்கங்கள் கொண்ட பயிற்சிகளுக்கான தளமாக பிரிட்டிஷ் கப்பல்கள் பயன்படுத்துவதற்கு வசதியான நட்பு துறைமுகமாக பிளாட்டியா தேர்ந்தெடுக்கப்பட்டது, மேலும் மத்தியதரைக் கடற்படையின் ஒவ்வொரு கப்பலும் குளிர்காலத்தில் அங்கு செல்லும். உண்மையான போர் நிலைமைகளில் வேகமாக நகரும் கப்பல்களில் இருந்து டார்பிடோக்கள் ஏவப்படும், ஆனால் பயிற்சிக்காக ஆழமற்ற நீரில் இவை விடப்படும், இதன் மூலம் டார்பிடோக்களை மீட்டெடுக்க முடியும் (அவற்றின் மோட்டார்கள் நிறுத்தப்பட்டவுடன் அவை மிதக்கும், ஆனால் சில நேரங்களில் மூழ்கும்). ஆழமற்ற நீரில் தனது கப்பலை இயக்குவதில் உள்ள சாத்தியமான சிரமங்களை கேப்டன் போர்க் உணர்ந்திருந்தார் , மேலும் 60 அடி (18 மீ) ஆழத்திற்கு நீர் நிரம்பி இருந்த இடத்தில் ஒரு மிதவையை கடலோரத்தில் அமைக்க ஒரு குழுவினருக்கு உத்தரவிட்டார். ஆனால் குழுவினர் மிகவும் ஆழமற்ற இடத்தைத் தவறவிட்டனர், மேலும் விக்டோரியா 9 கி.மீ (10 மைல்; 17 கி.மீ/மணி) வேகத்தில் பாறை ஆழமற்ற இடங்களில் தரையிறங்கி வேகமாக சிக்கிக் கொண்டது. கப்பலின் முன் முனை, வழக்கத்தை விட 7 அடி (2.1 மீ) உயரத்தில் இருந்தது, ஏனெனில் விசை அதை ஆழமற்ற பகுதிக்கு கொண்டு சென்றது. இதனால் கப்பலின் அடிப்பகுதி சேதமடைந்தது, மேலும் மூன்று பெட்டிகள் நீரில் மூழ்கின.இருப்பினும், கப்பல் பின்பகுதி இன்னும் 66 அடி (20 மீ) ஆழத்தில் இருந்தது. அட்மிரல் ட்ரையனுக்கு தகவல் தெரிவிக்கப்பட்டு, வியப்பில் சம்பவ இடத்திற்கு புறப்பட்டார், மேலும் பம்பிங் உபகரணங்கள் மற்றும் ஹவ்ஸர்களுடன் கூடிய டாக்யார்டு டக் சாம்ப்சனையும் ஆர்டர் செய்தார். டார்பிடோ-டிப்போ கப்பலான ஹெக்லா ஏற்கனவே பிளாட்டியாவில் இருந்தது, விக்டோரியாவை மீட்க இரண்டு முறை முயற்சி மேற்கொண்டது. அவையும் தோல்வியடைந்தன, ஆனால் மேலும் உதவி வரும் வரை கப்பலின் பின்புறத்தை நிலையாக வைத்திருக்க நங்கூரங்கள் பயன்படுத்தப்பட்டன Phaeton, Edinburgh, Dreadnought, Scout மற்றும் Humber ஆகிய கப்பல்களும் சம்பவ இடத்திற்கு வரவழைக்கப்பட்டன.  
*விக்டோரியா கப்பலின் பாரம்* அகற்றப்பட்டது, அதோடு நிலக்கரி அகற்றப்பட்டது . தற்காலிக தடுப்புகளை ஏற்படுத்துவதன் மூலமும், ஓட்டைகளை அடைக்க மரம் மற்றும் போர்ட்லேண்ட் சிமெண்டைப் பயன்படுத்துவதன் மூலமும் கசிவுகள் சரிசெய்யப்பட்டன. *Dreadnought* மற்றும் *Edinburgh* கப்பல்கள் ஒவ்வொன்றும் *விக்டோரியா கப்பலை கயிறுகளால் பின்பக்கமாக இழுத்தன*, .அதே சமயத்தில் , *விக்டோரியா கப்பலின்* இன்ஜின்களும் இயக்கப்பட்டன , இவையனைத்தும் கப்பலை நகர்த்துவதற்கு இது போதுமானதாக இருந்தது, பிப்ரவரி 4 அன்று மாலையில் கப்பல் மீண்டும் மிதந்தது.  
கப்பல் பழுதுபார்ப்பதற்காக மால்டாவில் உள்ள புதிய ஹாமில்டன் கப்பல்துறைக்குச் சென்றது, அதைப் பயன்படுத்திய முதல் கப்பல் இதுவாகும். 70 அடி (21 மீ) தூரத்திற்கு மேலடுக்கு முலாம் அடுக்கு கிழிந்தது, சில தட்டுகள் 'S' வடிவங்களில் மடிக்கப்பட்டிருந்தன, இருப்பினும் லேசான எஃகு விரிசல் ஏற்படுவதற்குப் பதிலாக வளைந்திருந்தது.மே மாதத்தில் கோடைகால கடற்படை பயணத்திற்காக பழுதுபார்ப்புகள் சரியான நேரத்தில் முடிக்கப்பட்டன.[1]
# எச்எம்எஸ் விக்டோரியா (1887)

## மூழ்குதல்

ஜூன் 22, 1893 இல், கிழக்கு மத்தியதரைக் கடலில் மத்திய தரைக்கடல் கடற்படையின் வருடாந்திர பயிற்சிகளுக்கு *விக்டோரியா* கப்பல் தலைமை தாங்கியது. முதல் பிரிவை விக்டோரியா கப்பல் தலைமை தாங்கியது , அதே சமயத்தில் 1 கிமீ இடைவெளியில் HMS Camperdown இரண்டாவது பிரிவை தலைமை தாங்கியது,அதில் ஐந்து கப்பல்கள் இருந்தன. அட்மிரல் ட்ரையன் பயிற்சி அணிவகுப்பிற்கு உத்தரவிட்டார், இதன்படி ஒவ்வொரு கப்பலும் ஒன்றன் பின் ஒன்றாக அணிவகுத்து எதிர் திசையில் வேகமெடுக்கும் வகையில் திருப்பவேண்டும். எதிர் திசையில் நீராவி வருவதைப் பார்க்க வேண்டும். இருப்பினும், கப்பல்களின் இடைவெளி வெறும் 1 கிமீ ஆகவும் குறைந்தபட்ச திருப்புவட்டம் 1.5 கிமீ ஆகவும் மதிப்பிடப்பட்டது முதலில் திரும்பிய கப்பலான விக்டோரியா, திரும்பும்போது கேம்பர்டவுன் கப்பலின் கவச முன்பகுதி மோதியது, இதனால் கப்பலுக்கு பெரும் சேதம் ஏற்பட்டது. விக்டோரியா இறுதியில் சுமார் 15 நிமிடங்களில் மூழ்கியது, அட்மிரல் ட்ரையன் உட்பட 358 குழுவினர் இறந்தனர்.
# எச்எம்எஸ் விக்டோரியா (1887)

## சிதைவு தளம்

பத்து ஆண்டுகள் நீடித்த தேடுதலுக்குப் பிறகு, 2004 ஆகஸ்ட் 22 அன்று கப்பலின் சிதைவுகள் பிரிட்டிஷ் மூழ்காளர் மார்க் எலியாட்டின் உதவியுடன் லெபனான்-ஆஸ்திரிய மூழ்காளர் கிறிஸ்டியன் பிரான்சிஸ் மூலம் கண்டுபிடிக்கப்பட்டது. கப்பல் அதன் மொத்த நீளத்தில் 30 மீட்டர் சேற்றில் புதைந்து, கப்பலின் பின்புறம் மேற்பரப்பை நோக்கி செங்குத்தாக நின்றுகொண்டிருந்தது.  
ரஷ்ய மானிட்டர் இதேபோல சிதைவடைந்த நிலையில் கண்டறியபடுவதற்கு முன்னர்வரை கப்பல் விபத்துகளில் HMS விக்டோரியா கப்பலின் சிதைவு நிலை தனித்துவமானது என அறியப்பட்டது , இந்த விபத்தின் அசாதாரண சிதைவு நிலை, பிரதான ஆயுதத்தின் எடை காரணமாக கப்பல் முன்னோக்கிச் சென்றதாலும், ப்ரொப்பல்லர்கள் கீழ்நோக்கி விசை காரணமாகவும் கப்பல் சிதைவு இப்படி காணப்படுகிறது.
# காரைச்சல்லி தீவு

**காரைச்சல்லி தீவு** (*Karyachalli Island*) என்பது இந்தியாவின், தமிழ்நாட்டின், இராமநாதபுரம் மாவட்டத்தின் மன்னார் வளைகுடா பகுதியில் அமைந்துள்ள ஒரு தீவாகும்.
# காரைச்சல்லி தீவு

## விளக்கம்

இத்தீவானது தூத்துக்குடி துறைமுகத்தில் இருந்து 20 கி.மீ தொலைவிலும், வேம்பாரில் இருந்து 18 கி.மீ. தொலைவிலும் அமைந்துள்ளது. மனிதர் யாரும் வாழாக இத்தீவானது மன்னார் வளைகுடா தேசிய கடல்சார் உயிரியல் பூங்காவின் ஒரு பகுதியாகும். இது தமிழ்நாடு வனத்துறையின் கட்டுப்பாட்டில் உள்ளது. துறையினரின் அனுமதி இன்றி இங்கு யாரும் செல்லக்கூடாது. இத்தீவின் ஆக்கிரமிப்பு இனமான சீமைக் கருவேலம் மரங்கள் உள்ளன. அவற்றை வனத்துறை அகற்றி அதற்கு பதிலாக உள்ளூர் தாவர இனமான பூவரசு போன்றவற்றை நடும் பணியில் ஈடுபட்டு வருகிறது.
# விலங்குசல்லி தீவு

**விலங்குசல்லி தீவு** (*Velangu Challi Island*) என்பது இந்தியாவின், தமிழ்நாட்டின், இராமநாதபுரம் மாவட்டத்தின் மன்னார் வளைகுடா பகுதியில் அமைந்துள்ள ஒரு தீவாகும்.
# விலங்குசல்லி தீவு

## விளக்கம்

இத்தீவானது தூத்துக்குடி துறைமுகத்தில் இருந்து 20 கி.மீ தொலைவிலும், வேம்பாரில் இருந்து 1805 கி.மீ. தொலைவிலும் அமைந்துள்ளது. இத்தீவானது மன்னார் வளைகுடா தேசிய கடல்சார் உயிரியல் பூங்காவின் ஒரு பகுதியாகும். இத்தீவு கடலில் மூழ்கியுள்ளது. அலைகள் குறைவாக இருக்கும் சமயத்தில் மட்டும் சிறிய மணற் குன்று காணப்படும். இத்தீவைச் சுற்றி பவளப் பாறைகள் காணப்படுகின்றன.
# காசுவார் தீவு

**காசுவார் தீவு** (*Koswari Island*) என்பது இந்தியாவின், தமிழ்நாட்டின், இராமநாதபுரம் மாவட்டத்தின் மன்னார் வளைகுடா பகுதியில் அமைந்துள்ள ஓர் தீவாகும்.
# காசுவார் தீவு

## விளக்கம்

இத்தீவானது தூத்துக்குடி துறைமுகத்தில் இருந்து 11 கி.மீ தொலைவில் அமைந்துள்ளது. இந்தத் தீவில் இருந்த பவளப் பாறைகளின் பெரும் பகுதி முந்தையக் காலத்தில் வெட்டி எடுத்துச் செல்லப்பட்டதால், தீவின் நான்கில் ஒரு பகுதி நீரில் மூழ்கிவருகிறது. மனிதர் யாரும் வாழாத இத்தீவானது மன்னார் வளைகுடா தேசிய கடல்சார் உயிரியல் பூங்காவின் ஒரு பகுதியாகும். இது தமிழ்நாடு வனத்துறையின் கட்டுப்பாட்டில் உள்ளது. துறையினரின் அனுமதி இன்றி இங்கு யாரும் செல்லக்கூடாது. இத்தீவின் ஆக்கிரமிப்பு இனமான சீமைக் கருவேலம் மரங்கள் உள்ளன. அவற்றை வனத்துறை அகற்றி அதற்கு பதிலாக உள்ளூர் தாவர இனமான பூவரசு போன்றவற்றை நடும் பணியில் ஈடுபட்டு வருகிறது.
# வான்தீவு

**வான்தீவு** (*Vhan Island*, also called *Van Tivu* or *Vaan Island*) என்பது தமிழ்நாட்டின், இராமநாதபுரம் மாவட்டத்தின் மன்னார் வளைகுடா பகுதியில் அமைந்துள்ள ஒரு தீவாகும்.
# வான்தீவு

## விளக்கம்

இத்தீவானது தூத்துக்குடி துறைமுகத்தில் இருந்து 6.5 கி.மீ தொலைவில் அமைந்துள்ளது. இந்தத் தீவில் இருந்த பவளப் பாறைகளின் பெரும் பகுதி முந்தையக் காலத்தில் வெட்டி எடுத்துச் செல்லப்பட்டதால், தீவின் நான்கில் ஒரு பகுதி நீரில் மூழ்கிவருகிறது. 2014 ஆம் ஆண்டு வெளிவந்த ஒரு ஆய்வுக் கட்டுரையின் படி, 1986 ஆம் ஆண்டு 16 ஹெக்டேராக இருந்த இந்த தீவின் பரப்பளவு 2013 ஆம் ஆண்டில் 5.7 ஹெக்டேராக சுருங்கி இருக்கிறது. இதே வேகத்தில் தீவு மூழ்கினால், 2022ஆம் ஆண்டுக்குள் வான் தீவு முழுமையாக கடலுக்குள் மூழ்கும் என சுட்டுகிறது மற்றொரு ஆய்வுக் கட்டுரை
# நந்த்கான் சட்டமன்றத் தொகுதி

**நந்த்கான் சட்டமன்றத் தொகுதி** (Nandgaon assembly constituency) என்பது இந்தியாவின் மகாராட்டிர மாநில சட்டப்பேரவையில் உள்ள 288 தொகுதிகளில் ஒன்றாகும். இத்தொகுதியானது நாசிக் மாவட்டத்தில் அமைந்துள்ளது. நந்த்கான், திண்டோரி மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்
# நந்த்கான் சட்டமன்றத் தொகுதி

## சட்டமன்ற உறுப்பினர்கள்

| 1962 | பௌசா கேப் ஐரே | இந்திய தேசிய காங்கிரசு |
| --- | --- | --- |
| 1967 | சிவராம் ஐரே | சம்யுக்தா சோசலிச கட்சி |
| 1972 | இருபாவ் கவாலி | இந்திய தேசிய காங்கிரசு |
| 1978 | கன்னையாலால் நகர் | சுயேச்சை |
| 1980 | ஜகந்நாத் தத்ரகா | இந்திய தேசிய காங்கிரசு (இ) |
| 1985 | மாதவ்ராவ் பைஜி கெய்க்வாட் | இந்தியப் பொதுவுடைமைக் கட்சி |
| 1990 | ஜகந்நாத் தத்ரகா | இந்திய தேசிய காங்கிரசு |
| 1995 | ராஜேந்திர தேசமுக் | சிவ சேனா |
| 2004 | சஞ்சய் பவார் | சிவ சேனா |
| 2009 | பங்கஜ் புஜ்பால் | தேசியவாத காங்கிரசு கட்சி |
| 2014 |  |  |
| 2019 | சுகாசு கண்டே | சிவ சேனா |
| 2024 |  |  |
# இராஜகிரி

**இராஜகிரி** என்பது இந்தியா தமிழ்நாடு மாநிலத்தின் தஞ்சாவூர் மாவட்டத்திலுள்ள ஒரு புறநகர்ப் பகுதியாகும்.
# இராஜகிரி

## அமைவிடம்

கடல் மட்டத்திலிருந்து சுமார் 50.34 மீ. உயரத்தில், என்ற புவியியல் ஆள்கூறுகள் கொண்டு இராஜகிரி அமையப் பெற்றுள்ளது.
# இராஜகிரி

## மக்கள்தொகை பரம்பல்

2011 இந்திய மக்கள் தொகைக் கணக்கெடுப்பு அடிப்படையில், இராஜகிரி ஊரின் மொத்த மக்கள்தொகை 8,460 பேர் ஆகும். இதில் 3,772 பேர் ஆண்கள் மற்றும் 4,688 பேர் பெண்கள் ஆவர்.
# இராஜகிரி

## கல்வி

### கல்லூரி

இராஜகிரி தாவூத் பாட்சா (RDB) கலை மற்றும் அறிவியல் கல்லூரி என்ற தனியார் கல்லூரி ஒன்று இப்பகுதியில் அமைந்துள்ளது.
# இராஜகிரி

## சமயம்

### இந்துக் கோயில்கள்

கரைமேல் அழகர் மற்றும் அய்யனார் கோயில் மற்றும் பிடாரியம்மன் கோயில் என்ற கிராமக் கோயில் ஆகியவை இராஜகிரி பகுதியில் அமைந்துள்ளன. இக்கோயில்கள், தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்குகின்றன.
# இராஜகிரி

## அரசியல்

இராஜகிரி பகுதியானது, திருவையாறு (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, தஞ்சாவூர் மக்களவைத் தொகுதி சார்ந்தது.
# வெள்ளி ஐப்போ அயோடைட்டு

**வெள்ளி ஐப்போ அயோடைட்டு** (*Silver hypoiodite*) என்பது AgIO என்ற மூலக்கூற்று வாய்ப்பாடால் விவரிக்கப்படும் ஒரு கனிம வேதியியல் சேர்மமாகும். இச்சேர்மம் வெள்ளி மற்றும் பல்லணு அயனியான ஐப்போ அயோடைட்டு அயனிகள் சேர்ந்து உருவாகும் சேர்மமாகும்.
# வெள்ளி ஐப்போ அயோடைட்டு

## தயாரிப்பு

நீர்த்த நடுநிலை வெள்ளி நைட்ரேட்டு கரைசலில் அயோடினைச் சேர்த்தால் வினைநிகழ்ந்து வெள்ளி ஐப்போ அயோடைட்டு உருவாகும்.:
::2 AgNO<sub>3</sub> + I<sub>2</sub> + H<sub>2</sub>O -> AgI + AgIO + 2 HNO<sub>3</sub>
# சாகி ஆறு

**சாகி ஆறு** (*Shahi River*) என்பது மேற்கு இந்தியாவில் குசராத்தில் ஓடும் ஓர் ஆறாகும். இதன் பிறப்பிடம் பெர்வி கிராமத்திற்கு அருகில் உள்ளது. இதன் வடிநிலத்தின் அதிகபட்ச நீளம் 38 கி.மீ. ஆகும். சாகி ஆற்றுப் படுகையின் மொத்த நீர்ப்பிடிப்பு பகுதி 163 சதுர கி.மீ. ஆகும்.
# கோலக் ஆறு

**கோலக் ஆறு** (*Kolak River*) மேற்கு இந்தியாவில் குசராத்தில் உள்ள ஓர் ஆறு ஆகும். இதன் பிறப்பிடம் கப்ரதா வட்டம் ஆகும். இதன் வடிநிலத்தின் அதிகபட்ச நீளம் 50 கி.மீ. ஆகும். கோலக் ஆற்றின் ஆற்றுப் படுகையின் மொத்த நீர்ப்பிடிப்பு பகுதி 584 சதுர கி.மீ. ஆகும்.  
கோலக் ஆறு சபுதாராவிலிருந்து உத்வாடா (குசராத்தில் உள்ள பார்சிகளின் புனித இடம்) அருகிலிருந்து அரபிக்கடலுக்கு பாய்கிறது. ஆற்றங்கரையின் தெற்குப் பகுதியில் வெல்சுபன், அலோக் தொழிற்சாலைகளின் ஜவுளி ஆலை உள்ளது. கோலக் ஆறு குசராத்தில் உள்ள வாபி நகரின் வடக்குப் பகுதியில் பாய்கிறது.  
கோலக் ஆறு தாமங்கங்கா ஆற்றின் மதுபன் நீர்த்தேக்கத்துடன் இணைக்கப்பட்டுள்ளது.
# 2025 பிரயாக்ராஜ் மகா கும்பமேளா

**2025 பிரயாக்ராஜ் மகா கும்பமேளா** அல்லது 2025 மகா கும்பமேளா (*2025 Prayag Kumbh Mela*), இந்தியாவின் உத்தரப் பிரதேசம் மாநிலத்தின் கிழக்கில் உள்ள பிரயாக்ராஜ் (அலகாபாத்) எனுமிடத்தில் கங்கை ஆறு, யமுனை ஆறு மற்றும் சரசுவதி ஆறுகள் ஒன்றுகூடும் திரிவேணி சங்கமத்தில் 13 சனவரி 2025 முதல் 26 பிப்ரவரி 2025 வரை தொடர்ந்து 44 நாட்கள் நடைபெறும் சிறப்பு கும்பமேளா ஆகும். கும்பமேளாவின் போது திருவேணி சங்கமத்தில் இந்து சமய பக்தர்கள் புனித நீராடுவதே நோக்கமாகும். இந்தியா முழுவதிலிருந்து 45 கோடி பக்தர்கள் மகா கும்பமேளாவில் கலந்து கொள்வார்கள் என எதிர்பார்க்கப்படுகிற்து. தற்போது 2025ல் நடைபெற்றுக் கொண்டிருக்கும் மகா கும்பமேளாவானது 144 ஆண்டுகளுக்கு ஒரு முறை நடைபெறுவதாகும். இதற்கு முன்னர் மகா கும்பமேளா 1881ஆம் ஆண்டில் நடைபெற்றது. யுனெஸ்கோ நிறுவனம் கும்பமேளாவை புலப்படாத பண்பாட்டுப் பாரம்பரியமாக அறிவித்துளளது.  
சாதாரணமாக கும்பமேளா 12 ஆண்டுகளுக்கு ஒருமுறை பிரயாக்ராஜ், அரித்துவார், உஜ்ஜைன், நாசிக் நகரங்களில் பாயும் புனித ஆறுகளில் கொண்டாடப்படுகிறது.  
ஜோதிடப்படி குரு, சூரியன், சந்திரன் ஆகிய கிரகங்கள் ஒரு நேர்கோட்டில் வரும் காலங்களில் கும்பமேளா நடைபெறுகிறது.
# 2025 பிரயாக்ராஜ் மகா கும்பமேளா

## கும்ப மேளாவிற்கான காரணம்

திருப்பாற்கட;லை கடைந்து எடுத்த அமிர்தம் அருந்தி சாகாவரம் பெற நினைத்த தேவர்களுக்கும் அசுரர்களுக்கும் இடையே கடும் போர் நடைபெற்றது. அப்போது சிந்திய சில துளி அமிர்தம் அரித்துவார், உஜ்ஜைன், பிரயாக்ராஜ் மற்றும் நாசிக் ஆகிய 4 நகரங்களில் விழுந்தது என்ற புராணக் கூற்றின் அடிப்படையில், இந்த நான்கு நகரங்களில் கும்பமேளாக்கள் நடைபெறுகிறது.
# 2025 பிரயாக்ராஜ் மகா கும்பமேளா

## புனித நீராடல்

புனித நீராடல் கீழ்கண்டவாறு நடைபெறும்
| கிரிகேரிய நாட்காட்டி | பஞ்சாங்கம் |  |  |  |  |
| --- | --- | --- | --- | --- | --- |
| திங்கள் | 13 சனவரி 2025 | தை பூர்ணிமா | पौष पूर्णिमा | மகா கும்பமேளாவின் அதிகாரப்பூர்வ ஆரம்பம்; குறிப்பிடத்தக்க நீராடும் நாள் |  |
| செவ்வாய் | 14 சனவரி 2025 | மகர சங்கராந்தி | मकर संक्रांति | முதல் அம்ரித் நீராடல் (அரச குளியல்), திருவிழாவின் முக்கிய சிறப்பம்சமாகும் |  |
| புதன் | 29 சனவரி 2025 | தை அம்மாவாசை | मौनी अमावस्या | இரண்டாவது அம்ரித் நீராடல்; பாவங்களைச் சுத்தப்படுத்துவதற்கு மிகவும் மங்களகரமானது என்று நம்பப்படுகிறது |  |
| திங்கள் | 3 பிப்ரவரி 2025 | வசந்த பஞ்சமி | वसंत पंचमी | மூன்றாவது அம்ரித் புனித நீராடல்; வசந்த காலம் வருகையை குறிக்கிறது; பக்தர்களுக்கு குறிப்பிடத்தக்கது |  |
| புதன் | 12 பிப்ரவரி 2025 | மகா பெளர்ணமி | माघ पूर्णिमा | முக்கியமான குளியல் நாள்; ஆன்மீக புதுப்பித்தலுக்கான வாய்ப்பு |  |
| புதன் | 26 பிப்ரவரி 2025 | மகா சிவராத்திரி | महा शिवरात्रि | மகா கும்பமேளா நிறைவு நாள்; மற்றொரு முக்கியமான குளியல் நாள் | } |
# 2025 பிரயாக்ராஜ் மகா கும்பமேளா

## பொருளாதாரம்

மகா கும்பமேளா விழாவிற்கு உத்தரப் பிரதேச அரசு ரூபாய் 7,500 கோடி செலவு செய்தது. சுமார் 66 கோடிக்கும் அதிகமான பக்தர்கள் புனித நீராடலில் பங்கெடுத்தனர். 45 நாட்கள் நடைபெற்ற விழாவின் போது வர்த்தகர்கள் ரூபாய் 3 இலட்சம் கோடிக்கு வணிகம் செய்து சாதனை படைத்தனர்.. குறிப்பாக படகோட்டிகள் நாள் ஒன்றுக்கு ரூபாய் 52,000 வருவாய் ஈட்டினர்.
# 2025 பிரயாக்ராஜ் மகா கும்பமேளா

## நிகழ்வுகள்

- சனவரி 19 அன்று எரிவாயு உருளை வெடித்ததால் ஏற்பட்ட தீ, திருவிழா மைதானத்தில் குறைந்தது 18 தற்காலிக கூடாரங்களை அழித்தது. ஆனால் காயங்கள் எதுவும் ஏற்படவில்லை.
- பிப்ரவரி 15 அன்று, சத்தீஸ்கர் பக்தர்களை ஏற்றிக்கொண்டு திருவிழாவிற்குச் சென்ற ஒரு மகிழ்வுந்து, பிரயாக்ராஜில் பேருந்து மீது மோதியது. இதனால் மகிழ்வுந்தில் பயணம் செய்த பத்து பேரும் இறந்தார்கள்
# 2025 பிரயாக்ராஜ் மகா கும்பமேளா

## நெரிசல்

29 சனவரி 2025 அன்று, திருவிழா மைதானத்தில் ஏற்பட்ட நெரிசலில் குறைந்தது 30 பேர் இறந்தனர். சுமார் 60 பேர் காயமடைந்தனர். அடுத்த சில மணிநேரங்களில் இரண்டாவது நெரிசலில் மூன்று வயது குழந்தை உட்பட ஏழு பேர் கொல்லப்பட்டனர். உத்தியோகபூர்வ இறப்பு எண்ணிக்கை சர்ச்சையானது. அரசாங்கத்தின் எண்ணிக்கையை விட உண்மையான இறப்பு எண்ணிக்கை அதிகமாக இருப்பதாக அறிக்கைகள் தெரிவிக்கின்றன. இந்திய ஊடக கண்காணிப்பு அமைப்பான நியூசுலாண்ட்ரி மருத்துவமனை, காவல் துறை பதிவுகளின் அடிப்படையில், இறப்பு எண்ணிக்கை குறைந்தது 79 என்று கூறுகிறது. இந்த முரண்பாடுகள் சம்பவத்தை அரசாங்கம் கையாளும் விதம் பற்றிய விமர்சனத்திற்கு வழிவகுத்தது.
# 2025 பிரயாக்ராஜ் மகா கும்பமேளா

## அடுத்து வரும் கும்பமேளாக்கள்

1. 17 சூலை 2027 – நாசிக் - கோதாவரி ஆறு, மகாராட்டிரம்
1. 2030 – உஜ்ஜைன் - சிப்ரா ஆறு - மத்தியப்பிரதேசம்
1. 2033 – அரித்துவார் - கங்கை ஆறு - உத்தராகண்டம்
1. 2036 – பிரயாக்ராஜ் - திரிவேணி சங்கமம் - உத்தரப் பிரதேசம்
# 2025 பிரயாக்ராஜ் மகா கும்பமேளா

## இதனையும் காண்க

- கும்பமேளா
# பர் ஆறு

**பர் ஆறு** (*Par River*) என்பது மேற்கு இந்தியாவில் உள்ள குசராத்தில் உள்ள ஓர் ஆறாகும். இது மகாராட்டிர நாசிக்கில் உள்ள வாட்பாடா கிராமத்திற்கு அருகில் உருவாகிறது. இதன் வடிநில படுகையின் அதிகபட்ச நீளம் 51 கி.மீ. ஆகும். பர் ஆற்று படுகையின் மொத்த நீர்ப்பிடிப்பு பகுதி . இது வல்சாடு மாவட்டத்தில் பாய்ந்து அரபிக் கடலில் கலக்கிறது. இதன் அருகில் கில்லா பார்டி என்ற சிறிய நகரம். இங்கு ஆங்கிலேயர்கள் இந்தியாவை ஆண்ட போது ஆற்றில் பாலம் ஒன்றைக் கட்டினார்கள்.
# புலப்படாத பண்பாட்டுப் பாரம்பரியம்

**புலப்படாத பண்பாட்டுப் பாரம்பரியங்கள்** (*Intangible cultural heritage*), யுனெஸ்கோ நிறுவனத்தால் அங்கீகாரம் வழங்கப்பட்ட கலாச்சார பாரம்பரியம் நினைவுச் சின்னங்கள் மற்றும் பொருட்கள் அல்லாது வாய்வழி மரபுகள், நிகழ்த்து கலைகள், சமூக நடைமுறைகள், நாட்டுப்புற நடனங்கள், திருவிழாக்கள், சடங்குகள், பண்டிகை நிகழ்வுகள், இயற்கை மற்றும் பிரபஞ்சம் தொடர்பான அறிவு மற்றும் நடைமுறைகள் அல்லது பாரம்பரிய கைவினை அறிவுத் திறன்கள் போன்ற நமது முன்னோர்களிடமிருந்து பெறப்பட்ட மற்றும் நமது சந்ததியினருக்கு கடத்தப்படும் மரபுகள் அல்லது வாழும் மக்களின் வெளிப்பாடுகளும் இதில் அடங்கும்.  
புலப்படாத கலாச்சார பாரம்பரியங்களாக சமூகச் சடங்குகள், நம்பிக்கைகள், பழக்க-வழக்கங்கள், யோகக் கலை போன்ற அறிவிசார் சொத்து, சமூக விழாக்கள், கலைகள், விளையாட்டு, கூட்டம், நாட்டுப்புற இசை, கைவினைத் திறன் மரபுகள் மற்றும் மொழிகளைக் குறிக்கிறது.
# புலப்படாத பண்பாட்டுப் பாரம்பரியம்

## இந்தியாவில் புலப்படாத பண்பாட்டுப் பாரம்பரியங்கள்

யுனெஸ்கோ நிறுவனத்தால் அங்கீகாரம் வழங்கப்பட்ட இந்தியாவில் புலப்படாத பண்பாட்டுப் பாரம்பரியங்கள் விவரம் பின்வருமாறு
1. வேதம் ஓதுதல் - 2006
1. கூடியாட்டம் - ஆண்டு 2006
1. ராம்லீலா - 2008
1. இரம்மான் (திருவிழா) 2009
1. சாவ் நடனம் - 2010
1. கல்பேலியா நடனம் & பாட்டு - 2010
1. முடியெட்டு - 2010
1. திபெத்-லடாக் பகுதிகளில் பௌத்த மந்திரம் ஓதுதல் - 2012
1. மணிப்பூரி சங்கீர்த்தனை - 2013
1. பித்தளை மற்றும் செம்புப் பாத்திரங்கள் செய்பவர்களின் கைவினைத் திறன் - 2014
1. நவுரூஸ் - 2016
1. யோகக் கலை - 2016
1. கும்பமேளா - 2017
1. துர்கா பூஜை (கொல்கத்தா) - 2021
1. கர்பா நடனம் - 2023
# புலப்படாத பண்பாட்டுப் பாரம்பரியம்

## இந்தியாவில் புலப்படாத பண்பாட்டுப் பாரம்பரியங்கள்

### உலக நாடுகள் வாரியாக புலப்படாத பண்பாட்டுப் பாரம்பரியங்கள்

| யுனெஸ்கோவால் அங்கீகாரம் பெற்ற புலப்படாத பண்பாட்டுப் பாரம்பரியங்களின் எண்ணிக்கை |  |  |  |
| --- | --- | --- | --- |
| 1 | சீனா | 44 |  |
| 2 | துருக்கி | 31 |  |
| 3 | பிரான்சு | 30 |  |
| 4 | ஈரான்,ஸ்பெயின் | 26 |  |
| 5 | அசர்பைஜான் | 24 |  |
| 6 | ஜப்பான், தென் கொரியா | 23 |  |
| 7 | குரோசியா | 22 |  |
| 8 | பெல்ஜியம், இத்தாலி | 20 |  |
| 9 | மங்கோலியா | 17 |  |
| 10 | இந்தோனேசியா, ஓமன், சவூதி அரேபியா, ஐக்கிய அரபு அமீரகம், உஸ்பெகிஸ்தான் வியட்நாம் | 16 |  |
| 11 | கொலம்பியா, இந்தியா, கிர்கிஸ்தான் மொரோக்கோ | 15 |  |
| 12 | கஜகஸ்தான் பெரு | 14 |  |
| 13 | அல்ஜீரியா | 13 |  |
| 14 | ஆஸ்திரியா, மெக்சிகோ, தஜிகிஸ்தான் | 12 |  |
| 15 | கிரேக்கம் போர்த்துகல் | 11 |  |
| 16 | பிரேசில் செக் குடியரசுஎகிப்து,ஜெர்மனி, அங்கேரி, ஈராக்,>ருமேனியாஸ்லோவாக்கியா சுவிட்சர்லாந்து வெனிசுலா | 10 |  |
| 17 | பொலிவியா மலேசியா, மாலி, தூனிசியா | 9 |  |
| 18 | ஆர்மீனியா பல்கேரியா,மௌரிதானியா நைஜீரியா பாலத்தீனம் | 8 |  |
| 19 | கம்போடியா கியூபா, சைப்பிரஸ் எஸ்தோனியா ஜோர்தான் சுலோவீனியா சிரியா உக்ரைன் | 7 |  |
| 20 | பெலருஸ் பொசுனியா எர்செகோவினா எத்தியோப்பியா லக்சம்பர்க்
மலாவி வடக்கு மாசிடோனியோ நார்வே, பிலிப்பைன்ஸ் போலந்து செர்பியாதாய்லாந்து உகாண்டா, ஜாம்பியா | 6 |  |
| 21 | வங்காளதேசம் கௌதமாலா அயர்லாந்து ஐவரிகோஸ்ட் கென்யாகுவைத் நெதர்லாந்து வட கொரியா கத்தார்சூடான் யெமன் | 5 |  |
| 22 | ஆப்கானித்தான், அல்பேனியா அந்தோரா, பகரைன், போட்ஸ்வானாடொமினிக்கன் குடியரசு எக்குவடோர் பின்லாந்து லித்துவேனியா,மொரிசியசு மால்டோவா, பனாமா சுவீடன் | 4 |  |
| 23 | அர்ஜென்டைனா ஜெமைக்கா லாட்வியா,மடகாஸ்கர் மொசாம்பிக்,பாக்கித்தான் பராகுவே | 3 | } |
# புலப்படாத பண்பாட்டுப் பாரம்பரியம்

## இதனையும் காண்க

- உலகப் பாரம்பரியக் களம்
# கெடுக்கான் புக்கிட் கல்வெட்டு

**கெடுக்கான் புக்கிட் கல்வெட்டு** (ஆங்கிலம்: *Kedukan Bukit Inscription*; இந்தோனேசியம்: *Prasasti Kedukan Bukit*) என்பது டச்சு கிழக்கிந்திய தீவுகளின் *(Dutch East Indies)* (தற்போது இந்தோனேசியா) சி.ஜே. பேடன்பர்க் எனும் இடச்சுக்காரரால் 1920 நவம்பர் 29-ஆம் தேதி கண்டுபிடிக்கப்பட்ட கல்வெட்டு ஆகும்.  
இந்தக் கல்வெட்டு, தெற்கு சுமாத்திராவில் உள்ள கெடுக்கான் புக்கிட் *(Kedukan Bukit),* மூசி ஆற்றின் *(Musi River)* துணை ஆறான தாதாங் ஆற்றின் *(Tatang River)* கரையில் கண்டுபிடிக்கப்பட்டது.
# கெடுக்கான் புக்கிட் கல்வெட்டு

## பொது

இந்தக் கல்வெட்டு, பழைய மலாய் மொழி சார்ந்த கல்வெட்டுகளில் எஞ்சியிருக்கும் மிகப் பழமையான கல்வெட்டு என்று அறியப்படுகிறது. இது 45 செ.மீ × 80 செ.மீ (18 அங்குலம் × 31 அங்குலம்) அளவுள்ள ஒரு சிறிய கல்வெட்டு ஆகும்.  
கெடுக்கான் கல்வெட்டு, பல்லவ எழுத்துகளில் எழுதப்பட்டது; மேலும், கி.பி 683 மே 1-ஆம் தேதி என தேதியிடப்பட்டு உள்ளது.
# கெடுக்கான் புக்கிட் கல்வெட்டு

## உள்ளடக்கம்

யில் பல்லவ எழுத்துமுறைமை பயன்படுத்தப்பட்ட கெடுக்கான் புக்கிட் கல்வெட்டு]]
# கெடுக்கான் புக்கிட் கல்வெட்டு

## உள்ளடக்கம்

### ஒலிபெயர்ப்பு

| 1 | svasti śrī śaka varṣātīta 605 ekādaśī śukla- |  |
| --- | --- | --- |
| 2 | pakṣa vulan vaiśākha ḍapunta hiyaṃ nāyik di |  |
| 3 | sāmvau maṅalap siddhayātra di saptamī śuklapakṣa |  |
| 4 | vulan jyeṣṭha ḍapunta hiyaṃ marlapas dari mināṅa |  |
| 5 | tāmvan mamāva yaṃ vala dua lakṣa daṅan kośa |  |
| 6 | dua ratus cāra di sāmvau daṅan jālan sarivu |  |
| 7 | tlu ratus sapulu dua vañakña dātaṃ di mukha upa*ṃ* |  |
| 8 | sukhacitta di pañcamī śuklapakṣa vula*n āsāḍha* |  |
| 9 | laghu mudita dātaṃ marvuat vanua ... |  |
| 10 | śrīvijaya jaya siddhayātra subhikṣa ni*t*y*akāla* | } |
# கணஹத்யா 1971

**கணஹத்யா 1971** (*Gonohotta 1971*, வங்காள மொழி : গণহত্যা ৯৯৭১) என்பது பாரத்-வங்காளதேச மைத்ரி உத்யானில் (இந்திய வங்கதேச நட்புப் பூங்கா) 2017 இல் மகுமுதுல் அசன் சேக்குடன் இணைந்து அசீம் கான் உருவாக்கிய சிற்பமாகும்.  
இது நீளமும், அகலமும், உயரம் கொண்டதாகும். இச்சிலை இந்தியாவின் பாரத்-வங்காளதேச மைத்ரி உத்யனில் அமைந்துள்ளது.
# தேசிய நெடுஞ்சாலை 727அ (இந்தியா)

**தேசிய நெடுஞ்சாலை 727அ** (*National Highway 727A (India)*), பொதுவாக **தே. நெ. 727அ** எனக் குறிப்பிடப்படுவது இந்தியாவில் உள்ள ஒரு தேசிய நெடுஞ்சாலை ஆகும். இது தேசிய நெடுஞ்சாலை 27-ன் ஒரு கிளைச்சாலை ஆகும். தேசிய நெடுஞ்சாலை 727அ இந்தியாவின் பீகார், உத்தரப் பிரதேச மாநிலங்களை கடந்து செல்கிறது.
; பீகார்  
உ.பி எல்லை - மைர்வா.
# தேசிய நெடுஞ்சாலை 727அ (இந்தியா)

## சந்திப்புகள்

: கோரக்பூர் அருகே முனையம்
: மைர்வா அருகே முனையம்
# தேசிய நெடுஞ்சாலை 727அ (இந்தியா)

## மேலும் பார்க்கவும்

- தேசிய நெடுஞ்சாலை வளர்ச்சி திட்டம்
# வெள்ளி ஐப்போபுரோமைட்டு

**வெள்ளி ஐப்போபுரோமைட்டு** (*Silver hypobromite*) என்பது AgBrO என்ற மூலக்கூற்று வாய்ப்பாடால் விவரிக்கப்படும் ஒரு கனிம வேதியியல் சேர்மமாகும். இச்சேர்மம் வெள்ளி மற்றும் பல்லணு அயனியான ஐப்போ புரோமைட்டு அயனிகள் சேர்ந்து உருவாகும் சேர்மமாகும்.
# வெள்ளி ஐப்போபுரோமைட்டு

## தயாரிப்பு

Ag<sub>2</sub>Br சேர்மத்தை ஆக்சிசனேற்றம் செய்தால் வெள்ளி ஐப்போபுரோமைட்டு உருவாகும்.
:4 Ag<sub>2</sub>Br + 4 H<sub>2</sub>O + 3 O<sub>2</sub> -> 4 AgOBr + 4 AgOH + 2 H<sub>2</sub>O  
மேலும் இரட்டைச் சிதைவு வினை எனப்படும் பரிமாற்ற வினையிலும் வெள்ளி ஐப்போபுரோமைட்டு உருவாகும்.
:AgOH + BrHO → AgBrO + H<sub>2</sub>O
# வெள்ளி ஐப்போபுரோமைட்டு

## இயற்பண்புகள்

அறை வெப்பநிலையிலும் கூட வெள்ளி ஐப்போபுரோமைட்டு மிக விரைவாக சிதைகிறது.
# மெத்தில் ஐப்போகுளோரைட்டு

**மெத்தில் ஐப்போகுளோரைட்டு** (*Methyl hypochlorite*) என்பது CH<sub>3</sub>ClO என்ற மூலக்கூற்று வாய்ப்பாடால் விவரிக்கப்படும் ஒரு கரிம வேதியியல் சேர்மமாகும். கரிம ஆல்கைல் ஐப்போகுளோரைட்டுகளில் இது எளிமையானதாகும். மெத்தனால் சேர்மம் ஐப்போகுளோரசு அமிலத்துடன் வினைபுரிவதன் மூலம் உற்பத்தி செய்யக்கூடிய ஒரு நிலையற்ற சேர்மமாகும். முதன்முதலில் 1880 ஆம் ஆண்டில் திராகோட் சாண்ட்மேயரால் தயாரிக்கப்பட்டது.  
ClO மற்றும் CH<sub>3</sub>OO இடையேயான வினையின் மூலம் பூமியின் வளிமண்டலத்தில் மெத்தில் ஐப்போகுளோரைட்டு உருவாகிறது. மேலும் இது ஆர்க்டிக் மற்றும் அண்டார்டிக் பகுதிகளில் ஓசோன் அழிவில் ஒரு முக்கிய இனமாகக் கருதப்படுகிறது.
# மெத்தில் ஐப்போகுளோரைட்டு

## தொடர்புடைய சேர்மம்

ஒரு பயனுள்ள மற்றும் ஒப்பீட்டளவில் நிலையான கரிம ஐப்போகுளோரைட்டு மூவிணைய-பியூட்டைல் ஐப்போகுளோரைட்டு ஆகும்.
# பார்வதிபுரம், வடலூர்

**பார்வதிபுரம்** (*Parvathipuram*) என்பது இந்தியா தமிழ்நாடு மாநிலத்தின் கடலூர் மாவட்டத்திலுள்ள ஒரு புறநகர்ப் பகுதியாகும். இப்பகுதியில் 'வள்ளலார் சர்வதேச மையம்' ஒன்றை நிறுவ தமிழ்நாடு அரசு மேற்கொண்ட பணிகளுக்கு எதிராக, 2024-ஆம் ஆண்டு ஏப்பிரல் மாதம் மக்கள் போராட்டம் செய்தனர்.
# பார்வதிபுரம், வடலூர்

## அமைவிடம்

கடல் மட்டத்திலிருந்து சுமார் 52.18 மீ. உயரத்தில், என்ற புவியியல் ஆள்கூறுகள் கொண்டு பார்வதிபுரம் அமையப் பெற்றுள்ளது.
# பார்வதிபுரம், வடலூர்

## சமயம்

### இந்துக் கோயில்

'திருஅருட்பிரகாச வள்ளலார் தெய்வ நிலையம்' என்ற வழிபாட்டுத்தலம் ஒன்று பார்வதிபுரம் பகுதியில் அமைந்துள்ளது.
# பார்வதிபுரம், வடலூர்

## அரசியல்

பார்வதிபுரம் பகுதியானது, குறிஞ்சிப்பாடி (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, கடலூர் மக்களவைத் தொகுதி சார்ந்தது.
# கோத்தா கப்பூர் கல்வெட்டு

**கோத்தா கப்பூர் கல்வெட்டு** (ஆங்கிலம்: *Kota Kapur Inscription*; இந்தோனேசியம்: *Prasasti Kota Kapur*) என்பது டச்சு கிழக்கிந்திய தீவுகளின் *(Dutch East Indies)* (தற்போது இந்தோனேசியா) ஜே.கே. மியூலனின் *(J.K. van der Meulen)* எனும் இடச்சுக்காரரால் 1892 திசம்பர் மாதம் கண்டுபிடிக்கப்பட்ட கல்வெட்டு ஆகும்.  
இந்தத் தொல்பொருள் கண்டுபிடிப்புகள் கண்டுபிடிக்கப்பட்ட இடமான கோத்தா கப்பூர் கிராமத்தின் பெயரால் இந்தக் கல்வெட்டிற்குப் பெயரிடப்பட்டது.
# கோத்தா கப்பூர் கல்வெட்டு

## பொது

இந்தக் கல்வெட்டு, பழைய மலாய் மொழி சார்ந்த கல்வெட்டுகளில் எஞ்சியிருக்கும் மிகப் பழைமையான கல்வெட்டு என்று அறியப்படுகிறது. கோத்தா கப்பூர் கல்வெட்டு, பல்லவ எழுத்துகளில் எழுதப்பட்டது. மேலும், திசம்பர் 1892 என பதிவு செய்யப்பட்டு உள்ளது.  
இந்தக் கல்வெட்டு பல்லவ எழுத்துகளில் எழுதப்பட்ட பழைய மலாய் மொழியைப் பயன்படுத்துகிறது. இது பண்டைய மலாய் மொழியின் பழைமையானச் சான்றுகளில் ஒன்றாகும்.
# கோத்தா கப்பூர் கல்வெட்டு

## வரலாறு

608 சக ஆண்டு (கி.பி 28 பிப்ரவரி 686) வைசாக அரை அமாவாசையின் முதல் நாள் என தேதியிட்ட இந்தக் கல்வெட்டு, சிறீவிஜயத்திற்க்கு எதிராகத் துரோகம் செய்தவரின் சாபத்தையும், ஜாவாவுக்கு எதிரான சிறீவிஜய படையெடுப்பின் தொடக்கத்தையும் குறிப்பிடுகிறது.  
இந்தக் கல்வெட்டை முதலில் பத்தேவியாவில் *(Batavia)* உள்ள பத்தேவியா ஜெனூட்சாப் *(Bataviaasch Genootschap)* எனும் நிறுவனத்தில் பணிபுரிந்த இடச்சு கல்வெட்டு எழுத்தாளரான எச். கெர்ன் *(H. Kern)* என்பவர் ஆய்வு செய்து தேதியிட்டார். முதலில், சிறீவிஜயா என்பது ஒரு மன்னரின் பெயர் என்று அவர் நினைத்தார். இந்தப் பெயர் சீன பௌத்த துறவியான யி சிங் *(Yijing)* என்பவரின் பதிவுகளுக்கு இணையாக உள்ளது.
# கோத்தா கப்பூர் கல்வெட்டு

## உள்ளடக்கம்

கோத்தா கப்பூர் கல்வெட்டு என்பது சிறீவிஜயத்தின் ஆட்சியாளரான ஜெயநேசன் திருத்தி எழுதிய ஐந்து கல்வெட்டுகளில் ஒன்றாகும். கோத்தா கப்பூர் கல்வெட்டுகளில் பெரும்பாலானவை சிறீவிஜயத்திற்கு எதிரான குற்றம், அத்துமீறல் மற்றும் தேசத் துரோகம் போன்ற குற்றச் செயல்களுக்கான சாபங்களைக் கொண்டுள்ளன. கோத்தா கப்பூர் கல்வெட்டின் உள்ளடக்கங்களை ஜார்ஜ் கோடெஸ் *(George Cœdès)* மொழிபெயர்த்தார்:
# கோத்தா கப்பூர் கல்வெட்டு

## முக்கியத்துவம்

கோத்தா கப்பூர் கல்வெட்டு என்பது சிறீவிஜயத்தில் கண்டுபிடிக்கப்பட்ட முதல் சிறீவிஜய கல்வெட்டு ஆகும். நவம்பர் 29, 1920 அன்று கண்டுபிடிக்கப்பட்ட கெடுக்கான் புக்கிட் கல்வெட்டு; மற்றும் நவம்பர் 17, 1920 அன்று கண்டுபிடிக்கப்பட்ட தாலாங் துவோ கல்வெட்டு *(Talang Tuwo inscription)* ஆகிய இரு கல்வெட்டுகள் கண்டுபிடிக்கப்படுவதற்கு முன்பாகவே கோத்தா காப்பூர் கல்வெட்டைக் கண்டுபிடித்து விட்டார்கள்.  
இந்தோனேசியாவின் தொல்பொருள் கண்டுபிடிப்புகளில், கோத்தா கப்பூர் கல்வெட்டு என்பது சிறீவிஜய வரலாற்றுக்கு மிக முக்கியமான சான்றாக அமைகிறது. இந்தக் கண்டுபிடிப்பு இந்தோனேசிய வரலாற்றில் ஒரு புதிய அத்தியாயத்தையும் திறந்து விட்டது.  
அத்துடன் இந்தோனேசிய வரலாற்றில் இந்து-பௌத்த பரிமாணத்தையும் *(Hindu-Buddhist era)* வெளிப்படுத்தியது. கோத்தா கப்பூர் கல்வெட்டு; 6-ஆம் 7-ஆம் நூற்றாண்டுகளில் அப்பகுதியில் வசித்த பண்டைய சமூகத்தினரின் வாழ்வியல் முறையையும் வெளிப்படுத்தியது. மேலும், அந்தக் காலத்து இந்து-பௌத்த செல்வாக்கைத் தெளிவாகப் படம்பிடித்துக் காட்டி உள்ளது.
# வெள்ளி ஐப்போகுளோரைட்டு

**வெள்ளி ஐப்போகுளோரைட்டு** (*Silver hypochlorite*) என்பது AgOCl என்ற மூலக்கூற்று வாய்ப்பாடால் விவரிக்கப்படும் ஒரு கனிம வேதியியல் சேர்மமாகும். AgClO என்ற வாய்ப்பாட்டாலும் இதை அடையாளப்படுத்தலாம். இச்சேர்மம் வெள்ளி மற்றும் பல்லணு அயனியான ஐப்போ குளோரைட்டு அயனிகள் சேர்ந்து உருவாகும் சேர்மமாகும். வெள்ளி ஐப்போகுளோரைட்டு சேர்மம் மிகவும் நிலையற்றது மற்றும் விரைவாக சிதைவடைகிறது. ஐப்போகுளோரசு அமிலத்தின் வெள்ளி(I) உப்பாகக் கருதப்படுகிறது. வெள்ளி(I) நேர்மின் அயனிகளும் (Ag<sup>+</sup>) ஐப்போகுளோரைட்டு எதிர்மின் அயனிகளும் (<sup>−</sup>OCl) சேர்ந்து வெள்ளி ஐப்போகுளோரைட்டு உருவாகிறது.
# வெள்ளி ஐப்போகுளோரைட்டு

## தயாரிப்பு

- வெள்ளி ஆக்சைடின் தொங்கல் கரைசல் வழியாக குளோரினை குமிழிகளை அனுப்புவதன் மூலம் வெள்ளி ஐப்போகுளோரைட்டு.
::2 Cl<sub>2</sub> + Ag<sub>2</sub>O + H<sub>2</sub>O → 2 AgCl + 2 HOCl
::2 HOCl + Ag<sub>2</sub>O → H<sub>2</sub>O + 2 AgOCl  
ஐப்போகுளோரசு அமிலம் வெள்ளி நைட்ரேட்டுடன் வினைபுரிந்து வெள்ளி ஐப்போகுளோரைட்டு மற்றும் நைட்ரிக் அமிலத்தை உருவாக்குகிறது.  
::HOCl + AgNO<sub>3</sub> → AgOCl + HNO<sub>3</sub>
# வெள்ளி ஐப்போகுளோரைட்டு

## வேதிப் பண்புகள்

வெள்ளி ஐப்போகுளோரைட்டு மிகவும் நிலையற்றதாகும். இதன் கரைசல் விரைவில் வெள்ளி குளோரேட்டு மற்றும் வெள்ளி குளோரைடாக விகிதாசாரமற்ற முறையில் மாறும்:  
:3 AgOCl → AgClO<sub>3</sub> + 2 AgCl
# புலியூர், நாகப்பட்டினம்

**புலியூர்** (*Puliyur, Nagapattinam*) என்பது இந்தியாவின் தமிழ்நாடு மாநிலத்தில் அமைந்துள்ள நாகப்பட்டினம் மாவட்டத்தில் இருக்கும் ஒரு கிராமம் ஆகும். இது மாவட்டத் தலைமையகமான நாகப்பட்டினத்திலிருந்து 7 கி.மீ. தொலைவிலும் சிக்கல் கிராமத்திலிருந்து 3 கி.மீ. தொலைவிலும் அமைந்துள்ளது. வியாக்ரபுரீசுவரர் என்றழைக்கப்படும் சிவபெருமான் கோவில் இவ்வூரில் அமைந்துள்ளது.
# புலியூர், நாகப்பட்டினம்

## கோயில்கள்

இந்த கிராமத்தில் 1. சிவகாமசுந்தரி சமேத வியாக்ரபுரேஸ்வரர் கோவில், 2. லட்சுமி நாராயண பெருமாள் கோவில், 3. வரசித்தி விநாயகர் கோவில், 4. அய்யனார் கோவில், 5. செல்வமுத்து மாரியம்மன் கோவில் என ஏராளமான கோவில்கள் உள்ளன. பழங்காலத்தில் இக்கிராமம் வியாக்ரபுரி என்று அழைக்கப்பட்டது. இங்கு உள்ள கோயில்களில் பல கல்வெட்டுகள் இடம்பெற்றுள்ளன.  
இந்த கிராமம் பல இந்து மத நடவடிக்கைகளுக்கு பிரபலமானது மற்றும் சென்னையில் அமைந்துள்ள வியாக்ரபுரி சேவா அறக்கட்டளை தீவிரமாக பங்கேற்று திருவிழாக்களை ஏற்பாடு செய்து வருகிறது.
# புலியூர், நாகப்பட்டினம்

## கிராமங்கள்

தேமங்கலம், புலியூர், அடிப்பள்ளம், சீரங்குடி, சிக்கவலம் ஆகிய பகுதிகளை ஒன்றிணைத்து புலியூர் கிராமம் ஆகும். தேமங்கலம் ஊராட்சி என அழைக்கப்படுகிறது. புலியூரில் மொத்தம் சுமார் 3000 மக்கள் வசிக்கின்றனர். இங்கு விவசாயம் முக்கிய தொழிலாக உள்ளது.
# புலியூர், நாகப்பட்டினம்

## போக்குவரத்து

புலியூரிலிருந்து 130 கிலோமீட்டர் தொலைவில் உள்ள திருச்சிராப்பள்ளி விமான நிலையம் இப்பகுதிக்கு அருகிலுள்ள விமான நிலையமாகும். மேலும் சென்னை சர்வதேச விமான நிலையம் சுமார் 350 கிலோமீட்டர் தொலைவில் உள்ளது. இந்த கிராமம் திருவாரூர் - நாகப்பட்டினம் நெடுஞ்சாலையிலிருந்து வடக்கே சுமார் 1 கி.மீ தொலைவில் உள்ளது. பேருந்து நிறுத்தம் - ராமர் மடம் என்ற இடமாகும். இவ்வூருக்கு ரயில் நிலையம் நாகப்பட்டினம் சுமார் 7 கி.மீ தொலைவில் அமைந்துள்ளது.  
இக்கிராமத்தின் அஞ்சல் குறையீட்டு எண்.611 108 ஆகும்.
# தேசிய நெடுஞ்சாலை 727அஅ (இந்தியா)

**தேசிய நெடுஞ்சாலை 727அஅ** (*National Highway 727AA (India)*), பொதுவாக **தே. நெ. 727அஅ** எனக் குறிப்பிடப்படுவது இந்தியாவில் உள்ள ஒரு தேசிய நெடுஞ்சாலை ஆகும். தேசிய நெடுஞ்சாலை 727அஅ இந்தியாவில் பீகார், உத்தரப் பிரதேச மாநிலங்களில் இயங்குகிறது.
# தேசிய நெடுஞ்சாலை 727அஅ (இந்தியா)

## வழித்தடம்

தேசிய நெடுஞ்சாலை 727அஅ பீகார், உத்தரப் பிரதேச மாநிலங்களில் உள்ள சாமினியா (பெத்தியா), பட்ஜிர்வா, ஸ்ரீநகர், செவ்ராகி ஆகிய நகரங்களை இணைக்கிறது.
# தேசிய நெடுஞ்சாலை 727அஅ (இந்தியா)

## சந்திப்புகள்

: பெத்டியா அருகே முனையம்
: செவ்ராகி அருகே முனையம்
# தேசிய நெடுஞ்சாலை 727அஅ (இந்தியா)

## மேலும் பார்க்கவும்

- தேசிய நெடுஞ்சாலை வளர்ச்சி திட்டம்
# காத்துவாக்குல ரெண்டு காதல்

***காத்துவாகுல ரெண்டு காதல்*** (*Kaathuvaakula Rendu Kaadhal*) என்பது 2022 ஆம் ஆண்டு வெளியான இந்தியத் தமிழ் மொழிக் காதல் நகைச்சுவைத் திரைப்படமாகும். இத்திரைப்படத்தை விக்னேஷ் சிவன் எழுதி இயக்கியுள்ளார். செவன் ஸ்கிரீன் ஸ்டுடியோவின் கீழ் எஸ். எஸ். லலித் குமார் தயாரித்துள்ளார். இதில் விஜய் சேதுபதி, நயன்தாரா மற்றும் சமந்தா ஆகியோருடன் பிரபு, கலா, ரெடின் கிங்ஸ்லி, லொள்ளு சபா மாறன் மற்றும் சிகான் உசேனி ஆகியோர் நடித்துள்ளனர். எப்போதும் துரதிர்ஷ்டம் தன்னைத் துரத்துவதாக நம்பி வாழும் ஒரு மனிதன் இரண்டு பெண்களைக் காதலிக்கும்போது தன்னை அதிர்ஷ்டம் துரத்துவதாக நம்புவதாக அமைந்துள்ளது இத்திரைப்படத்தின் கதை.  
இத்திரைப்படம் முதலில் 2016 இல் அறிவிக்கப்பட்டது. இருப்பினும், விக்னேஷ் மற்ற திட்டங்களில் பணியாற்றத் தொடங்கிய பிறகு அது நிறுத்தப்பட்டது. பிப்ரவரி 2020 இல், விக்னேஷ் படத்தை மீண்டும் அறிவித்தார். முதன்மை படப்பிடிப்பு 2020இல் டிசம்பரில் தொடங்கியது. இது சென்னை, ஹைதராபாத், புதுச்சேரி, மைசூர் உள்ளிட்ட பல இடங்களில் படமாக்கப்பட்டது. 2022 மார்ச் மாத இறுதியில் படப்பிடிப்பு முடிக்கப்பட்டது. இப்படத்திற்கு அனிருத் ரவிச்சந்தர் இசையமைத்துள்ளார், விஜய் கார்த்திக் கண்ணனுடன் எஸ்.ஆர்.கதிர் ஒளிப்பதிவு செய்துள்ளார், ஏ. ஸ்ரீகர் பிரசாத் படத்தொகுப்பு செய்துள்ளார்.  
இத்திரைப்படம் 28 ஏப்ரல் 2022 அன்று திரையரங்குகளில் வெளியிடப்பட்டது. இது விமர்சகர்கள் மற்றும் பார்வையாளர்களிடமிருந்து கலவையான விமர்சனங்களைப் பெற்றது. முக்கிய நடிகர்களின் நடிப்பு, ஒலிப்பதிவு மற்றும் பின்னணி இசை விமர்சனங்களில் பாராட்டைப் பெற்றது. ஆனால், மிகப்பழமையான திரைக்கதை, நீளம் மற்றும் படத்தின் இறுதிக்காட்சி ஆகியவை விமர்சிக்கப்பட்டது. இருந்தபோதிலும், படம் வசூல் ரீதியாக வெற்றியடைந்தது, ரூ.70 கோடிக்கும் (US$ 8.8 மில்லியனிற்கும்) மேல் வசூலித்தது.
# காத்துவாக்குல ரெண்டு காதல்

## நடிப்பு

2016 ஆம் ஆண்டில், விக்னேஷ் சிவன் தனது அடுத்த படமான *காத்துவாக்குல ரெண்டு காதல்* படத்தில் விஜய் சேதுபதி முக்கிய வேடத்தில் நடிப்பதாக அறிவித்தார். *நானும் ரவுடி தான்* (2015) இற்குப் பிறகு இது அவர்களின் இரண்டாவது கூட்டு முயற்சிகயாகும். ஏ.எம்.ரத்னத்தால் தயாரிக்கப்பட்ட இந்தத் திரைப்படம் ஆகஸ்ட் 2016 இல் தயாரிப்பிற்கு செல்லவிருந்தது, பிப்ரவரி 14, 2020 அன்று, விக்னேஷ், சேதுபதியுடன் இன்னும் இணைந்திருக்கும் *காத்துவாக்குல ரெண்டு காதல் படத்தை* அதிகாரப்பூர்வமாக மீண்டும் அறிவித்தார். செவன் ஸ்க்ரீன் ஸ்டுடியோவின் லலித் குமாருடன் இணைந்து ரவுடி பிக்சர்ஸ் என்ற தனது சொந்த பேனரில் இப்படத்தை தயாரித்தார். விஜய் கார்த்திக் கண்ணன் மற்றும் எஸ்.. ஆர் கதிர் ஒளிப்பதிவாளர்களாகப் பணியாற்றியுள்ளனர். இந்தத் திரைப்படம் ஸ்வேதா சாபு சிரிலின் (கலை இயக்குனர் சாபு சிரிலின் மகள்) அறிமுகமாகும், இவர் படத்தின் குழுவில் தயாரிப்பு வடிவமைப்பாளராக இணைந்தார்.
# காத்துவாக்குல ரெண்டு காதல்

## வெளியீடு

### திரையரங்க வெளியீடு

*காத்துவாக்குல ரெண்டு காதல்* 28 ஏப்ரல் 2022 அன்று வெளியிடப்பட்டது. இது முதலில் டிசம்பர் 2021 இல் திரையரங்குகளில் வெளியிடத் திட்டமிடப்பட்டிருந்தது, ஆனால் COVID-19 தொற்றுநோய் காரணமாக, வெளியீடு தாமதமானது. இப்படம் பின்னர் தெலுங்கில் *கண்மணி ராம்போ கதிஜா* என்ற பெயரில் மொழிமாற்றம் செய்யப்பட்டது.
# காத்துவாக்குல ரெண்டு காதல்

## வெளியீடு

### விநியோகம்

இப்படத்தின் தமிழ்நாடு விநியோக உரிமையை ரெட் ஜெயண்ட் மூவிசு நிறுவனம் வாங்கியுள்ளது. அஹிம்சா என்டர்டெயின்மென்ட் மூலம் இத்திரைப்படம் இங்கிலாந்து மற்றும் ஐரோப்பாவில் விநியோகிக்கப்பட்டது.
# காத்துவாக்குல ரெண்டு காதல்

## வெளியீடு

### வீட்டு ஊடகம்

இத்திரைப்படம் 27 மே 2022 முதல் டிஸ்னி+ ஹாட்ஸ்டாரில் வெளியீடு செய்யப்பட்டது.
# காத்துவாக்குல ரெண்டு காதல்

## வரவேற்பு

### வசூல் ரீதியான நிலை

இத்திரைப்படம் மேல் வசூலித்தது. உலகளாவிய வசூல் நிலவரத்தில், அந்த ஆண்டின் அதிக வசூல் செய்த தமிழ் படங்களில் ஒன்றாக மாறியது.
# தேசிய நெடுஞ்சாலை 727ஆ (இந்தியா)

**தேசிய நெடுஞ்சாலை 727ஆ** (*National Highway 727B (India)*) என்பது பொதுவாக **தே. நெ. 727ஆ** எனக் குறிப்பிடப்படுவது இந்தியாவில் உள்ள ஒரு தேசிய நெடுஞ்சாலையாகும். தேசிய நெடுஞ்சாலை 727ஆ இந்தியாவில் உத்தரப் பிரதேச மாநிலத்  
தில் செல்கிறது.
# தேசிய நெடுஞ்சாலை 727ஆ (இந்தியா)

## வழித்தடம்

தேசிய நெடுஞ்சாலை 727ஆ உத்தரப் பிரதேச மாநிலத்தில் உள்ள பாசில்நகர், தம்குகி, பிங்காரி, பட்பர் ராணி, சேலம்பூர், இசாரூ, பாகல்பூர், உபான், சிக்கந்த்ராபூர், பஹேரி, சுக்புரா, அனுமங்கஞ்ச். பலியாவை இணைக்கிறது.
# தேசிய நெடுஞ்சாலை 727ஆ (இந்தியா)

## சந்திப்புகள்

: பாசில்நகர் அருகே முனையம்
: சேலம்பூர் அருகில்
: கரிம் ஜுனாத் அருகே
: பாலியா அருகே
# தேசிய நெடுஞ்சாலை 727ஆ (இந்தியா)

## மேலும் பார்க்கவும்

- தேசிய நெடுஞ்சாலை வளர்ச்சி திட்டம்
# பசுவந்தனை

**பசுவந்தனை** என்பது இந்தியா தமிழ்நாடு மாநிலத்தின் தூத்துக்குடி மாவட்டத்திலுள்ள ஒரு புறநகர்ப் பகுதியாகும். பாஞ்சாலங்குறிச்சி என்ற பாஞ்சையிலிருந்து சுமார் 15 கி. மீ. தூரத்தில் பசுவந்தனை உள்ளது. கோவில்பட்டியிலிருந்து சுமார் 24 கி. மீ. தொலைவில் இவ்வூர் அமைந்துள்ளது.
# பசுவந்தனை

## அமைவிடம்

கடல் மட்டத்திலிருந்து சுமார் 82.87 மீ. உயரத்தில், என்ற புவியியல் ஆள்கூறுகள் கொண்டு பசுவந்தனை அமையப் பெற்றுள்ளது.
# பசுவந்தனை

## மக்கள்தொகை பரம்பல்

2011 இந்திய மக்கள் தொகைக் கணக்கெடுப்பு அடிப்படையில், பசுவந்தனை ஊரின் மொத்த மக்கள்தொகை 4,186 பேர் ஆகும். இதில் 2014 பேர் ஆண்கள் மற்றும் 2,172 பேர் பெண்கள் ஆவர்.
# பசுவந்தனை

## சமயம்

### இந்துக் கோயில்

கைலாசநாதசுவாமி கோயில் என்ற சிவன் கோயில் ஒன்று பசுவந்தனை பகுதியில் அமைந்துள்ளது. இக்கோயிலானது, தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்குகிறது.
# பசுவந்தனை

## அரசியல்

பசுவந்தனை பகுதியானது, விளாத்திகுளம் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, தூத்துக்குடி மக்களவைத் தொகுதி சார்ந்தது.
# பொன்விழா விளையாட்டரங்கம்

**பொன்விழா விளையாட்டரங்கம்** (*Golden Jubilee Stadium*) இந்தியாவின் அருணாச்சலப் பிரதேசத்தின் பபும் பரே மாவட்டம் யூபியா நகரத்தில் உள்ள ஒரு கால்பந்து மைதானமாகும்.
# பொன்விழா விளையாட்டரங்கம்

## பயன்பாடு

2023–24 ஆண்டு பருவத்தின் சந்தோசு கோப்பைக்கான கால்பந்து போட்டிகள் இங்கு நடைபெற்றன. இது 77 ஆவது சந்தோசு கோப்பை போட்டிக்கான மைதானமாக இருந்தது. பொன்விழா விளையாட்டரங்கம் 15,000 பேர் அமரக்கூடிய திறன் கொண்டதாகும். 2023–24 சந்தோசு கோப்பை போட்டியின் இறுதிச் சுற்றின் அனைத்து போட்டிகளும் இந்த மைதானத்தில் நடைபெற்றன.
# பெண்ணாகடம் மெய்கண்டார் கோயில்

**பெண்ணாகடம் மெய்கண்டார் கோயில்** என்பது தமிழ்நாட்டில் கடலூர் மாவட்டத்தில் பெண்ணாடம் என்னும் ஊரில் அச்சுதக்களப்பாளர் மேட்டில் உள்ள ஓர் இந்துக் கோயில் ஆகும்.
# பெண்ணாகடம் மெய்கண்டார் கோயில்

## மூலவர்

இக்கோயில் திருவாவதுறை ஆதீனத்தின் கட்டுப்பாட்டில் உள்ள கோயிலாகும். இக்கோயிலின் மூலவராக மெய்கண்ட தேவர் உள்ளார். அவருடைய அவதாரத்தலமாக இவ்விடம் கருதப்படுகிறது.
# பெண்ணாகடம் மெய்கண்டார் கோயில்

## அமைப்பு

நுழைவாயில், முன் மண்டபம், திருச்சுற்று, கருவறை, விமானம் உள்ளிட்ட பல பகுதிகளைக் கொண்டு இக்கோயில் அமைந்துள்ளது.
# பெண்ணாகடம் மெய்கண்டார் கோயில்

## குடமுழுக்கு

இக்கோயில் புதுப்பித்து விரிவாக்கம் செய்யப்பட்டு 22 சூன் 2014இல் குடமுழுக்கு நடைபெற்றது.
# முறப்பநாடு

**முறப்பநாடு** என்பது இந்தியா தமிழ்நாடு மாநிலத்தின் தூத்துக்குடி (இதற்கு முன்னர் திருநெல்வேலி) மாவட்டத்திலுள்ள ஒரு புறநகர்ப் பகுதியாகும்.
# முறப்பநாடு

## அமைவிடம்

கடல் மட்டத்திலிருந்து சுமார் 53.46 மீ. உயரத்தில், என்ற புவியியல் ஆள்கூறுகள் கொண்டு முறப்பநாடு அமையப் பெற்றுள்ளது.
# முறப்பநாடு

## சமயம்

### இந்துக் கோயில்

கைலாசநாதர் கோயில் என்ற சிவன் கோயில் ஒன்று முறப்பநாடு பகுதியில் அமைந்துள்ளது.
# முறப்பநாடு

## அரசியல்

முறப்பநாடு பகுதியானது, ஓட்டப்பிடாரம் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, தூத்துக்குடி மக்களவைத் தொகுதி சார்ந்தது.
# பழைய மலாய் மொழி

யில், பல்லவ எழுத்து முறைமை; பயன்படுத்தப்பட்ட கெடுக்கான் புக்கிட் கல்வெட்டு]]
**பழைய மலாய் மொழி**, (மலாய்: *Bahasa Melayu Kuno*; ஆங்கிலம்: *Old Malay*) என்பது 3-ஆம் நூற்றாண்டில் இருந்து 14-ஆம் நூற்றாண்டு வரை, சுமாத்திரா, ஜாவா, சுந்தா தீவுகள், பிலிப்பீன்சு நாட்டின் லூசோன் தீவுப் பகுதிகளில் பல்லவ எழுத்துமுறை *(Pallava script),* நாகரி எழுத்துமுறை *(Nāgarī script)* எனும் பழைய எழுத்து முறைமைகளைப் பயன்படுத்திய ஒரு மொழியாகும்.  
பொது ஊழி காலத் தொடக்கத்தில், மலாய் தீவுக்கூட்டத்தில் இந்திய நாகரிகத்தின் செல்வாக்கு வளரத் தொடங்கியது. அதில் சமசுகிருதச் சொற்களின் ஊடுருவலும்; தாக்கமும் இருந்தன. அத்துடன் இந்து மதம்; பௌத்தம் போன்ற முக்கிய இந்திய சமயங்களின் செல்வாக்குடன், பண்டைய மலாய் மொழி என்பது பழைய மலாய் மொழி எனும் புதிய பரிமாணத்தில் பரிணமிக்கத் தொடங்கியது.
# பழைய மலாய் மொழி

## பொது

இந்தோனேசியா, மத்திய ஜாவாவில் கிடைத்த 7-ஆம் நூற்றாண்டு சோஜோமெர்த்தோ கல்வெட்டு *(Sojomerto inscription);* மற்றும் தெற்கு சுமாத்திராவில் கிடைத்த கெடுக்கான் புக்கிட் கல்வெட்டு *(Kedukan Bukit Inscription)* போன்றவை; பழைய மலாய் மொழியின் மிகப் பழமையான கல்வெட்டுகள் ஆகும்.  
7-ஆம் நூற்றாண்டு – 10 ஆம் நூற்றாண்டு வரையில், சுமாத்திரா, ஜாவா, சுந்தா தீவுக்கூட்டத்தின் பிற தீவுகள்; லூசோன், பிலிப்பீன்சில் கண்டுபிடிக்கப்பட்ட கல்வெட்டுகளும் இவற்றில் அடங்கும்.
# பழைய மலாய் மொழி

## இந்திய பண்பாட்டுச் சொற்கள்

இந்தியப் பண்பாட்டுடன் நெருங்கிய தொடர்புடைய சொற்கள் இன்றும் பழைய மலாய் மொழியின் அமைப்பின் பயன்பாட்டில் உள்ளன. குறிப்பாக பூஜை *(Puja),* பக்தி *(Bhakti),* சத்திரியர் *(Kshatriya),* மகாராஜா *(Maharaja),* ராஜா *(Raja),* தோசம் *(Dosa),* பலம் *(Pahala)*, நரகம் *(Neraka),* சொர்க்கம் *(Syurga),* விரதம் *(Puasa)* போன்ற இந்து மதச் சொற்கள்; சுவாமி, மடம் *(Biara)* போன்ற பௌத்த மதச் சொற்களின் பயன்பாடு இன்று வரை நீடிக்கின்றன.  
அந்த வகையில், அந்தக் காலக் கட்டத்தில், பழைய மலாய் மொழியின் அமைப்பு, சமசுகிருத வேதங்களால் பெரிதும் தாக்கம் கண்டு இருந்தது என்பது குறிப்பிடத் தக்கதாகும். தற்போதைய சில மலாய்ப் பெயர்கள் சமசுகிருத மொழியிலிருந்து பெறப்பட்டவை.
# பழைய மலாய் மொழி

## சிறீவிஜய கல்வெட்டுகள்

எடுத்துக்காட்டாக, இந்திய இந்து தெய்வங்கள் அல்லது வீரர்களின் பெயர்கள் சார்ந்த புத்ரி/புத்ரி *(Puteri/Putri),* புத்ரா/புத்ரா *(Putera/Putra),* வீரா *(Wira)* மற்றும் வதி *(Wati)* போன்ற சொற்களை எடுத்துக்காட்டாகக் கொள்ளலாம்.  
இந்தோனேசியாவின் தெற்கு சுமாத்திராவில் கிடைக்கப் பெற்ற சிறீவிஜய கல்வெட்டுகளின் பழைய மலாய் மொழி என்பது, பாரம்பரிய மலாய் மொழியின் மூதாதையர் மொழி என்று பிரபலமாகக் கூறப்படுகிறது.
# பழைய மலாய் மொழி

## சிறீவிஜய கல்வெட்டுகள்

### ஆதித்தியவர்மன்

1303-ஆம் ஆண்டு முதல் மலாய் தீபகற்பத்தில் பாரம்பரிய மலாய் மொழியின் தொடக்கக் காலச் சான்றுகள் கிடைக்கப் பெற்றுள்ளன. இருந்தாலும், 14-ஆம் நூற்றாண்டின் இறுதி வரை, சுமாத்திராவில் பழைய மலாய் மொழி என்பது எழுத்து மொழியாகப் பயன்பாட்டில் இருந்து வந்துள்ளது.  
இதற்கு 1357-ஆம் ஆண்டு புக்கிட் கோம்பாக் கல்வெட்டு *(Bukit Gombak inscription)* மற்றும் ஆதித்தியவர்மன் ஆட்சிக் காலத்தின் (1347–1375) **தஞ்சோங் தானா கையெழுத்துப் பிரதி** *(Tanjung Tanah manuscript)* போன்றவை சான்றுகளாக அமைகின்றன.
# புதியம்புத்தூர்

**புதியம்புத்தூர்** (*Puthiamputhur*) என்பது இந்தியாவின் தமிழ்நாடு மாநிலத்தில் தூத்துக்குடி மாவட்டத்தில் உள்ள ஒரு நகரம் ஆகும்.  
ஊராட்சியாக இருந்த இந்த ஊர் 2025 ஆம் ஆண்டு தமிழ்நாடு அரசால் பேரூராட்சியாக தரம் உயர்த்தப்பட்டது.  
புதியம்புத்தூர் ஒரு சிறிய நகரம். இது தூத்துக்குடி மாவட்டத்தில் ஒட்டப்பிடாரம் வட்டத்தில் அமைந்துள்ளது. இது தூத்துக்குடியிலிருந்து 17 கி, மீ. தொலைவிலும் ஓட்டப்பிடாரத்திலிருந்து தெற்கே 4 கி.மீ. தொலைவிலும், புதுக்கோட்டையிலிருந்து வடக்கே 15 கி,மீ. தொலைவிலும் அமைந்துள்ளது. புதியம்புத்தூர் தென்னகத்தின் திருப்பூர் என்றும் ஆயத்த நகரம் என்றும் அழைக்கப்படுகிறது. இப்பகுதியில் சுமார் 5000 குடும்பங்கள் வசித்து வருகின்றனர்.
# புதியம்புத்தூர்

## வழிபாட்டுத் தளங்கள்

- பத்ரகாளியம்மன் கோவில்
- கத்தோலிக்க திருச்சபை தேவாலயம்
# வேதம் ஓதுதல்

**வேதம் ஓதுதல்** (*Vedic chant*), இந்தியாவில் தொன்றுதொட்டுப் பரம்பரை பரம்பரையாக வேத மந்திரங்களை காதால் கேட்டு, மனதில் இருத்தி வைத்து பிறர்க்கு கூறப்பட்டது எதுவோ அதுவே சுருதி எனப்படும். வேத மந்திரங்களை எவ்வாறு ஓத வேண்டும் என்பதை சம்ஹிதைகள், பதம், கிரமம், ஜடை மற்றும் கனம் மூலம் விளக்குகிறது. சம்ஹிதைகள் கிமு 15ஆம் நூற்றாண்டிற்கு முன்னரே விளங்கியது. யுனெஸ்கோ நிறுவனம் 2006ஆம் ஆண்டில் இந்தியாவில் வேதம் ஓதும் முறைக்கு புலப்படாத பண்பாட்டுப் பாரம்பரியம் என அங்கீகாரம் வழங்கியது.
# வேதம் ஓதுதல்

## வேதம் ஓதும் முறைகள்

வேதங்களை ஓதுதல் மற்றும் பயிலும் முறையினை ஐந்து வகையாக பிரித்துள்ளனர்.
1. சம்ஹிதைகள் - வேத மந்திரங்களை சந்தி சேர்த்துச் சொல்லும் முறையாகும்.
1. பதம் - வேத மந்திரங்களை பதம் பதமாக பிரித்து பயிலும் முறையாகும்.
1. கிரமம் - ஒரு ஒழுங்கு முறைமையில் (கிரமமாக) வேத மந்திர பதங்களை முன்னும் பின்னுமாக சொல்லி ஓதும் முறையாகும்.
1. ஜடை - வேத மந்திரங்களை ஜடை பின்னல் போன்று சேர்த்தும், மறுபடியும் பிரித்து ஓதும் முறையாகும்.
1. கனம் - வேதமந்திரங்களை சிறப்பாக மாற்றி மாற்றி பதங்களை ஒரு முறை, இரு இருமுறை, மும் மும்முறை மீண்டும் ஒருமுறை என ஓதும் முறையாகும்.  
வேதங்களை இம்முறையில் ஓதியும், ஓதப்பட்டும் வருவதால், வேதங்களில் இடைச்செருகல்கள் ஏற்படாமலும், ஒலிக்குறிப்புகளில் மாற்றம் ஏற்படாமலும் பாதுகாக்கப்படுகிறது.
# திருமண ஒளிப்படக்கலை

**திருமணப் புகைப்படம்** (Wedding photography) எடுத்தல் என்பது, புகைப்படக் கலையில் ஒரு சிறப்புத் துறையாகும், இது பிரதானமாக திருமணங்கள் தொடர்பான நிகழ்வுகள் மற்றும் செயல்பாடுகளை புகைப்படம் எடுப்பதில் கவனம் செலுத்துகிறது. திருமணத்திற்கு முந்தைய நிச்சயதார்த்த அமர்வு போன்ற அதிகாரப்பூர்வ திருமண நாளுக்கு முன் தம்பதியினரின் பிற வகையான உருவப்படப் புகைப்படங்களும் இதில் அடங்கும், இந்த புகைப்படங்கள் பின்னர் தம்பதியினரின் திருமண அழைப்பிதழ்களுக்கும், பதாகைகள் மற்றும் சுவரொட்டிகள் போன்ற வெளிப்பாடுகளுக்கு பயன்படுத்தப்படும். திருமண நாளில், புகைப்படக் கலைஞர்கள் நாள் முழுவதும் பல்வேறு திருமண நிகழ்வுகள் மற்றும் சடங்குகளை ஆவணப்படுத்த உருவப்பட புகைப்படம் மற்றும் ஆவணப்பட புகைப்படத்தைக் கைப்பற்றுவார்கள்.  
திருமண புகைப்படம் எடுத்தலில், படச்சுருள் காலத்திலிருந்தே கணிசமாக சில துணைப் பிரிவுகள் உருவாகியுள்ளது, திருமண புகைப்பட பாணியை வரையறுக்க வேண்டிய அவசியம் என்பது கடந்த இருபது ஆண்டுகளில் இந்தத் துறை எவ்வளவு தூரம் நகர்ந்துள்ளது என்பதைப் பறைசாற்றுகிறது. பாரம்பரிய திருமண புகைப்படம் எடுத்தலில் தம்பதியர், அவர்களது குடும்பங்கள் மற்றும் திருமண விருந்தினரின் தோன்றெழில் மற்றும் முறையான உருவப்படங்களில் கவனம் செலுத்துகிறது. முதல் முத்தம், இனிப்பப்பம் வெட்டுதல் மற்றும் முதல் நடனம் போன்ற பாரம்பரிய தருணங்களைப் படம்பிடிக்க புகைப்படக் கலைஞர் குழுவிற்கு குறிப்பிட்ட தோரணைகள் மற்றும் நிலைகளுக்கு வழிகாட்டுவார். மேலும் ஒரு கதையைச் சொல்ல அல்லது உணர்ச்சியைப் படம்பிடிக்க முயற்சிப்பதை விட, நிகழ்வுகளின் வரலாற்றுப் பதிவை உருவாக்குவதே இதன் பிரதான குறிக்கோளாக கொண்டுள்ளது.